ది ఎకనామిక్ టైమ్స్

ది ఎకనామిక్ టైమ్స్ అనేది టైమ్స్ గ్రూప్ యాజమాన్యంలోని వ్యాపార వార్తలపై దృష్టి సారించే ప్రముఖ భారతీయ వార్తాపత్రిక. ఇది 1961 నుండి ప్రచురింపబడుతోంది మరియు ప్రపంచవ్యాప్తంగా అత్యధికంగా చదివే ఆంగ్ల భాషా వ్యాపార వార్తాపత్రికలలో ఒకటి, ది వాల్ స్ట్రీట్ జర్నల్ తర్వాత రెండవది. 800,000 మంది పాఠకులతో, ఇది భారతీయ ఆర్థిక వ్యవస్థ, అంతర్జాతీయ ఆర్థిక, షేర్  ధరలు మరియు వస్తువుల ధరలు వంటి అంశాలను కవర్ చేస్తుంది.ఇది 14 నగరాల నుండి ఏకకాలంలో ప్రచురింపబడుతోంది: ముంబై, బెంగళూరు, ఢిల్లీ, చెన్నై, కోల్‌కతా, లక్నో, హైదరాబాద్, జైపూర్, అహ్మదాబాద్, నాగ్‌పూర్, చండీగఢ్, పూణే, ఇండోర్ మరియు భోపాల్. ఇది ఆర్థిక విషయాల యొక్క సమగ్ర కవరేజీకి ప్రసిద్ధి చెందింది.ఈ వార్తాపత్రికను బెన్నెట్, కోల్‌మన్ & కో. లిమిటెడ్ ప్రచురిస్తోంది. 1961లో దీనిని ప్రారంభించినప్పుడు దీనికి వ్యవస్థాపక సంపాదకులు పి.ఎస్. హరిహరన్. ది ఎకనామిక్ టైమ్స్ యొక్క ప్రస్తుత సంపాదకులు శృతిజిత్ కె కె. 
ఇతర సమూహాలు
అదనంగా, ది ఎకనామిక్ టైమ్స్ ET నౌ (ఒక టెలివిజన్ ఛానెల్), ET ప్రైమ్ (సభ్యులకు మాత్రమే వ్యాపార కథనాలను చెప్పే ప్లాట్‌ఫారమ్) మరియు ET పోర్ట్‌ఫోలియో (పోర్ట్‌ఫోలియో నిర్వహణ సాధనం)తో సహా ఇతర సమూహాలలోకి విస్తరించింది. 
ఇది విభిన్న ప్రేక్షకుల కోసం బహుళ భారతీయ భాషలలో వెబ్‌సైట్‌లను కూడా కలిగి ఉంది.2017లో, ఎకనామిక్ టైమ్స్ హిందీలో వ్యాపార వార్తల కోసం ET హిందీ అనే వెబ్‌సైట్‌ను ప్రారంభించింది. 2022లో దాని వెబ్‌సైట్ మరో ఏడు భారతీయ భాషల్లో ప్రారంభించబడింది అవి ET గుజరాతీ, ET మరాఠీ, ET బెంగాలీ, ET తమిళం, ET మలయాళం, ET తెలుగు మరియు ET కన్నడ.
సంపాదకులు
1960లు: P. S. హరిహరన్ (1961–1964)
1970లు: D. K. రంగ్నేకర్ (1964–1979)
1980లు: హన్నన్ ఎజెకిల్, మను ష్రాఫ్ (1985–1990) 
1990ల ప్రారంభం నుండి మధ్య వరకు: జైదీప్ బోస్, T. N.నినాన్,స్వామినాథన్ అంక్లేసరియా అయ్యర్
2004: రాజరిషి సింఘాల్ మరియు రాహుల్ జోషి
2010 నుండి 2015: రాహుల్ జోషి
2015 నుండి 2023 సెప్టెంబర్ వరకు : బోధిసత్వ గంగూలి
2023 సెప్టెంబర్ నుండి ఇప్పటి వరకు : శృతిజిత్ కె కె 

మూలాలు